עמית ערן

**עמית ערן** (נולד בשנת 1984) הוא מפיק קולנוע טלוויזיה ותוכן מסחרי ישראלי, ומייסד חברת ההפקות זיטו הפקות בע"מ (Zito Films).
ממוזער

## ביוגרפיה
נולד בתל אביב לדורון ערן, מפיק ובמאי קולנוע, ולרונית ערן, מזכירה רפואית. בשנת 2001, בגיל 17, החל לעבוד בתחום ההפקה במסגרת משרדו של אביו.

בשנת 2011 החל לימודי תואר ראשון בחוג לקולנוע וטלוויזיה באוניברסיטת תל אביב, אותם סיים בהמשך.

בין השנים 2013–2017 פעל תחת המותג "עמית ערן הפקות". בשנת 2017 היה שותף להקמת חברת ההפקות Media BLVD. בשנת 2024 ייסד את חברת זיטו הפקות (Zito Films).

## קריירה
בשנת 2009 שימש כמפיק בפועל של סרט הקולנוע "ניקה", בבימויו של ארנון צדוק. הסרט הופק בסיוע קרן יהושע רבינוביץ’ לאומנויות והשתתף בפסטיבלים בין-לאומיים, בהם פסטיבל הקולנוע הבין-לאומי בבייג'ינג, שם זכה בפרס הסרט הטוב ביותר (2011). הסרט הופץ בישראל על ידי סרטי יונייטד קינג.

בין השנים 2009–2013 היה מעורב בהפקת מספר פרויקטים דוקומנטריים, בהם "גרסת הבמאי", "נשארנו בחיים", מיני־סדרה "כל אנשי כסית", וכן הסרטים "מלך הגרוטאות", "יפה שלי" ו"ג’וליאנו".

בשנת 2013 הפיק כמפיק ראשי את סרט הקולנוע העלילתי "כיפה אדומה", בבימויו של ארנון צדוק ובהפצת סרטי יונייטד קינג.

בשנת 2014 שימש מפיק ראשי של המיני־סדרה "אם וכאשר", ששודרה בערוץ 10.

בשנת 2015 החל שיתוף פעולה עם חברת דרומהפקות והפיק בפועל את הסרטים "אנתרקס" (בימוי: שי שרף) ו"אינרציה" (בימוי: עידן חגואל), שהוקרן במסגרת פסטיבל ברלין. בהמשך שימש כמפיק בפועל של הסרט "החקירה" ("הקומנדאנט"), קופרודוקציה ישראלית-גרמנית בבימויו של ארז פרי.

בשנת 2016 הפיק יחד עם דרומהפקות את הסרט "ארץ נשייה" (בימוי: איציק רוזן), וכן את הסרט "רוח חדשה" בבימויו של דורון ערן. הסרט "רוח חדשה" הוקרן בפסטיבל הקולנוע הבין-לאומי בבוסטון וזכה בפרסים.

בין השנים 2014–2019 הפיק ערן מספר סרטים שיועדו לקהל הנשים החרדי, בהם "סניורה" (2015) "עלה קטן" (2016) ו"לשם שינוי" (2018) בבימויה של טלי אברהמי, "שדה של אשליות" (2018) בבימויו של ערן ב.י, ו"נשארנו אחרונים" (2019) בבימויו של גל גינוסר. סרטים אלו הופצו במסגרות הקרנה ייעודיות.

בשנת 2017 שימש כמפיק בפועל של סדרת הדרמה "כיפת ברזל", ששודרה בקשת 12.

בשנת 2018 הפיק יחד עם דרומהפקות את סדרת הרשת "לא משתפים" (בימוי: דקל אייזן), שהשתתפה בפסטיבלים בין-לאומיים, ובשנת 2019

בשנת 2019 היה שותף להפקת הפיילוט "קונפליקט", יחד עם ערן ב.י.

בין השנים 2020–2025 הפיק בפועל מספר פרויקטים עבור דרומהפקות, בהם "עקרה" (2022), סרט הדוקו־אנימציה "מלך החגיגת" (2023) והסרט "עיד" (2023), זוכה פרס הסרט הטוב ביותר בפסטיבל הקולנוע ירושלים וזוכה פרס השחקן הטוב ביותר בפרסי אופיר.

בשנת 2021 הפיק את הסרט הקצר "סיפור טוב" בבימויו של ערן ב.י ובמימון קרן קולנוע שומרון.

בשנת 2022 הפיק את הסרט "כאילו אין מחר", סרט עלילתי בבימויו של ניצן גלעדי. הסרט השתתף באינספור פסטיבלים וזכה בפרסים.

בשנת 2023 הפיק את הסרט הקצר "המונופול" ואת הסרט "מעצר בית" בבימויו של גל גינוסר. באותה שנה הפיק את "מתחת לאלונקה" בבימויו של רונן גיא. את המוזיקה לסרט, הלחין דודו טסה.

בשנת 2024 ייסד את חברת זיטו הפקות (Zito Films LTD), העוסקת בהפקת סרטי קולנוע, סדרות טלוויזיה ותוכן מסחרי. במסגרת פעילות זו הופקו גם סרטי פרסום וסרטוני מוצר עבור מותגים בישראל ובעולם.

בשנת 2024 הפיק יחד עם הילה ערן, אחותו, את הסרטים "סרט כחול לבן" ו"שמיים וארץ" בבימויו של רובי דואניאס.

בשנת 2024 יצא הסרט "עד שתחזור", אותו הפיק בפועל עבור חברת מטאפור וכן שימש כמפיק בפועל של מופע חזיון אור־קולי באתר יד ושם.

בשנת 2025 יצא הסרט התיעודי "הקרבות של נילי", בבימוי יניב בן אהרון וטל קושנר, הסרט זכה בפרס הסרט הטוב ביותר בפסטיבל תמוז.

ערן הפיק גם את הסרט העלילתי באנגלית "Black Out", שהוקרן בארצות הברית לקהל נשי חרדי.

עוד בשנת 2025 היה ערן שותף להפקת הסרט הקצר "ממ"ד", שנכתב ובוים על ידי יניב שלום. הסרט עוסק באירועי 7 באוקטובר מנקודת מבטה של משפחה הלכודה במרחב מוגן בעוטף עזה.

בשנת 2026 צפוי לצאת הסרט "להחזיק ולאבד" ("כמו אפר בקפה"),בבימויה של יעל סגל ובהפקתו של ערן. בשנים שלאחר מכן צפויים לצאת הסרטים "לב זהב", "החווה", "מונה בלילות" ו"זה הכל בשבילך".

בשנת 2025 הצטרף ערן לסטארט־אפ APPREEL SHORT DRAMA בתפקיד Head of Production, במסגרתו הוא אחראי על הפקת סדרות מיקרו־דרמה לשוק הבין-לאומי.

## חיים אישיים
ערן מתגורר בתל אביב. אחיו הוא איתי ב. ערן, היועץ המשפטי של קשת 12, ואחותו היא הילה ערן, שחקנית, דוגמנית ומפיקת סרטים.

## השכלה
תואר ראשון בקולנוע, אוניברסיטת תל אביב.

## קישורים חיצוניים
* עמית ערן באתר אישים
* עמית ערן באתר אדיבי

## הערות שוליים

קטגוריה:מפיקי קולנוע ישראלים
קטגוריה:מפיקי טלוויזיה ישראלים
קטגוריה:בוגרי אוניברסיטת תל אביב: קולנוע וטלוויזיה
קטגוריה:ישראלים שנולדו ב-1984